ગુજરાતભરમાં હવામાન ખાતા દ્વારા ભારેથી અતિ ભારે વરસાદની આગાહી કરી હતી. અને તે મુજબ ગુજરાતભરમાં ઠેર ઠેર મેધરાજની ભારે મહેર જોવા મળે છે. અમદાવાદ, રાજકોટ સમેત મોરબીમાં ભારે વરસાદ સામાન્ય જન જીવન વેર વિખેર કર્યું છે. ઠેર ઠેર સોસાયટી અને રહેણાંક વિસ્તારોમાં પાણી ભરાઇ ગયા છે. જામનગરના ટંકારા ખાખરા ગામે પણ પાણી ભરાતા ત્રણ લોકોને બચાવવામાં આવ્યા હતા. વધુમાં મોરબીમાં ઘુનડા ગામ બેટમાં ફેરવાયું હતું. અને 14 લોકોને સલામત સ્થળ ખસેડવા પડ્યા હતા તેવી સ્થિતિ આવી હતી. ગિર સોમનાથમાં પણ ભારે વરસાદે લોકોની હાલત કફોડી કરી હતી. સોમનાથ મંદિરની આસપાસ પણ પાણી ભરાતા ભક્તોની મુશ્કેલી વધી હતી.